ఇబ్బందులు పడొద్దు: కాన్సుల్ జనరల్ గల్ఫ్ నుంచి ఆంధ్రజ్యోతి ప్రతినిధి, ఫిబ్రవరి 13: పలువురు భారతీయ మహిళలు నిబంధనలకు విరుద్ధంగా అడ్డదారిలో గల్ఫ్ దేశాలకు వస్తూ ఇబ్బందులు కొని తెచ్చు కుంటున్నారని భారతీయ కాన్సుల్ జనరల్ నూర్ రహ్మాన్ షేఖ్ పేర్కొన్నారు. ఈ-మైగ్రెంట్ ద్వారా వచ్చే వారికి పూర్తి సహకారం అందుతుందని ఆయన తెలిపారు. ఈ విధానంలో.. వారు పని చేయబోయే యాజమానులు, సంస్థలకు సంబంధించిన వివరాలు అందుబాటులో ఉంటాయని, అందువల్ల వారి సంక్షేమం, భద్రత కోసం తమ వంతు ప్రయత్నం చేస్తామని చెప్పారు. గల్ఫ్లో భారతీయుల సమస్యలపై ఆదివారం భారతీయ దౌత్య కార్యాలయంలో కాన్సుల్ జనరల్ సమావేశం నిర్వహించారు. భారత నుంచి పలువురు మహిళలు నేరుగా కాకుండా, మరో దే శం ద్వారా అడ్డదారిలో గల్ఫ్కు వస్తున్నారని, దీని వల్ల వా రి వివరాలు అందుబాటులో ఉండడం లేదని తెలిపారు. అ యితే తాము ఎదుర్కొంటున్న సమస్యలపై భారతీయులు దౌత్య కార్యాలయంలో ఫిర్యాదు చేయొచ్చని పేర్కొన్నారు. కొన్నిసార్లు పాసుపోర్టుల రెన్యువల్కు సంబంధించి భారత నుంచి సమాచారం ఆలస్యం అవుతోందని చెప్పారు. దీని వల్ల తమకూ ఇబ్బంది కలుగుతోందని అన్నారు.
ibbandulu padoddu: consul janaral galf nunchi aandhrajyoti pratinidhi, fibravari 13: paluvuru bhaarateeya mahilalu nibandhanalaku viruddhamgaa addadaarilo galf deshaalaku vastuu ibbandulu koni tecchu kuntunnarani bhaarateeya consul janaral noor rahman shekh perkonnaru. ee-migrent dwara vache vaariki puurti sahakaaram andutundani aayana telipaaru. ee vidhaanamlo.. vaaru pani cheyaboye yaajamaanulu, samsthalaku sambandhinchina vivaraalu andubaatulo untaayani, anduvalla vaari sankshemam, bhadrata kosam tama vantu prayatnam chestamani cheppaaru. galflo bhaaratheeyula samasyalapai aadivaaram bhaarateeya dautya kaaryaalayamlo consul janaral samavesam nirvahinchaaru. bhaarata nunchi paluvuru mahilalu nerugaa kakunda, maro dhee sham dwara addadaarilo galfku vastunnaarani, deeni valla waa ri vivaraalu andubaatulo undadam ledani telipaaru. a yithe taamu edurkontunna samasyalapai bhaaratheeyulu dautya kaaryaalayamlo firyaadu cheyochani perkonnaru. konnisaarlu pasuportula renyuvalku sambandhinchi bhaarata nunchi samacharam aalasyam avutondani cheppaaru. deeni valla tamakuu ibbandi kalugutondani annaru.